РЕШЕНИЕ ЗА ИЗПЪЛНЕНИЕ НА КОМИСИЯТА
от 26 ноември 2014 година
за изменение на Решение 2005/819/ЕО, Евратом за разрешаване на Република Литва да използва някои приблизителни разчети при изчислението на базата за собствените ресурси от ДДС
(нотифицирано под номер С(2014) 8927)
(само текстът на литовски език е автентичен)
(2014/846/ЕС, Евратом)
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Договора за създаване на Европейската общност за атомна енергия,
като взе предвид Регламент (ЕИО, Евратом) № 1553/89 на Съвета от 29 май 1989 г. за окончателни унифицирани схеми за събирането на собствените ресурси, набирани от данък добавена стойност (1), и по-специално член 6, параграф 3, второ тире от него,
след консултации с Консултативния комитет по собствените ресурси,
като има предвид, че:
(1)
По силата на член 385 от Директива 2006/112/ЕО на Съвета (2) Литва може, в съответствие с условията, приложими в тази държава членка към датата на нейното присъединяване, да продължи да освобождава от облагане сделките, посочени в приложение X, част Б, точка 10 от посочената директива, за срока, за който същото освобождаване се прилага от която и да е от държавите членки, които са били членки на Общността към 30 април 2004 г. Тези сделки трябва да бъдат взети предвид при определянето на базата за собствените ресурси от ДДС.
(2)
В отговора си от 29 април 2014 г. на писмото на Комисията от 14 февруари 2014 г. относно опростяването на проверките на собствените ресурси от ДДС (3) Литва поиска от Комисията разрешение да използва фиксиран процент от междинната база при изчисляването на базата за собствените ресурси от ДДС за сделките, посочени в приложение X, част Б, точка 10 от Директива 2006/112/ЕО, за финансовите години от 2014 до 2020. Литва доказа, че историческият процент е останал стабилен във времето. Поради това на Литва следва да се разреши да изчислява базата за собствените ресурси от ДДС, като използва фиксиран процент в съответствие с изпратеното от Комисията писмо.
(3)
От съображения за прозрачност и правна сигурност е подходящо прилагането на разрешението да се ограничи във времето.
(4)
Поради това е целесъобразно Решение 2005/819/ЕО, Евратом на Комисията (4) да бъде съответно изменено,
ПРИЕ НАСТОЯЩОТО РЕШЕНИЕ:
Член 1
В Решение 2005/819/ЕО, Евратом се вмъква следният член 1а:
„Член 1а
Чрез дерогация от член 1 от настоящото решение, за целите на изчисляването на базата за собствените ресурси от ДДС от 1 януари 2014 г. до 31 декември 2020 г., на Литва се разрешава да използва 0,10 % от междинната база за сделките, посочени в приложение X, част Б, точка 10 (превоз на пътници) от Директива 2006/112/ЕО на Съвета (5).
Член 2
Адресат на настоящото решение е Република Литва.
Съставено в Брюксел на 26 ноември 2014 година.